Paulus praat weer, soos dikwels in hierdie brief, oor blydskap. Blydskap is deel van die Christen wees. 'n Christen het die beste rede om bly te wees. Die verlossing deur Christus is die beste wat jy in die lewe kan ontvang. Die geloof is 'n geskenk wat jou aan die verlossing wat Christus verdien het, deel gee. Jy kry deur die geloof 'n lewe waarin die blydskap eendag nooit meer versteur kan word nie.
Ons ken vandag in ons lewe nog die moeites en die hartseer. Ons het in ons lewe op hierdie aarde nodig om bemoedig te word. Daarby is die bemoediging deur broers en susters in die geloof baie belangrik. Ons sien dit ook in die teks vir vandag. Paulus is die Here dankbaar dat die Filippense aandag vir hom gee. Die verhouding tussen Paulus en die gemeente van Filippi was altyd goed. Dit was in die tyd wat agter hulle lê dikwels nie moontlik om baie vir mekaar te beteken nie. Paulus was ´n man wat baie gereis het. Die ander gemeentes het dikwels nie geweet waar Paulus was nie. Paulus is nou in die tronk en daar het hy ´n vaste blyplek. Dit maak dit moontlik om hom te gaan besoek en vir hom hulp te gee. Die gemeente van Filippi het dit ook gedoen. Paulus is baie bly daaroor dat die liefde van ander na hom as dienaar van die Woord kom. Dat hy so in die tronk bemoedig word en raaksien hoe Christus ook so vir hom sorg. Hoe belangrik en goed is dit dat ook ons ander broers en susters laat merk dat ons met hulle meelewe. Dat hulle daarin ook sien dat Christus hulle ook so bemoedig.